Document ID: 32014D0183

DECIZIA 2014/183/PESC A CONSILIULUI
din 1 aprilie 2014
privind lansarea unei operații militare a Uniunii Europene în Republica Centrafricană (EUFOR RCA)
CONSILIUL UNIUNII EUROPENE,
având în vedere Tratatul privind Uniunea Europeană, în special articolul 42 alineatul (4) și articolul 43 alineatul (2),
având în vedere Decizia 2014/73/PESC a Consiliului din 10 februarie 2014 privind o operație militară a Uniunii Europene în Republica Centrafricană (EUFOR RCA) (1), în special articolul 4,
având în vedere propunerea Înaltului Reprezentant al Uniunii pentru afaceri externe și politica de securitate,
întrucât:
(1)
La 10 februarie 2014, Consiliul a adoptat Decizia 2014/73/PESC.
(2)
La 17 martie 2014, Consiliul a aprobat planul operației și regulile de angajare ale EUFOR RCA.
(3)
În urma recomandării comandantului operației UE, EUFOR RCA ar trebui lansată.
(4)
În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare. Prin urmare, Danemarca nu participă la adoptarea prezentei decizii, nu are obligații în temeiul acesteia și nu face obiectul aplicării sale,
ADOPTĂ PREZENTA DECIZIE:
Articolul 1
Se lansează operația militară a UE în Republica Centrafricană (denumită în continuare „EUFOR RCA”).
Articolul 2
Comandantul operației UE EUFOR RCA este autorizat cu aplicabilitate imediată să înceapă execuția operației.
Articolul 3
Prezenta decizie intră în vigoare la data adoptării.
Adoptată la Bruxelles, 1 aprilie 2014.

Labels: 18
15
5